Държавен вестник, бр. 103, 2024 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  103
(6) Средствата за измерване по ал. 4 се 
предоставят на пазара на територията на 
Репуб лика България, при условие че отговарят 
на изискванията на тази наредба за съответ­
ното средство за измерване, след извършване 
на процедура съгласно изискванията на чл. 5 
на Регламент (ЕС) 2019/515.
(7) Средствата за измерване по ал. 4, 
вписани в регистъра на типовете средства за 
измерване при спазване на изискванията за 
взаимно признаване съгласно Регламент (ЕС) 
2019/515, подлежат на последваща проверка 
по реда на тази наредба.
Г л а в а  в т о р а
ПРЕДНАЗНАЧЕНИЕ НА СРЕДСТВАТА ЗА 
ИЗМЕРВАНЕ. ТЕХНИЧЕСКИ И МЕТРОЛО­
ГИЧНИ ИЗИСКВАНИЯ КЪМ СРЕДСТВАТА 
ЗА ИЗМЕРВАНЕ. МЕТОДИ ЗА КОНТРОЛ
Раздел I
Везни с неавтоматично действие
Чл. 3. (1) Везните с неавтоматично дейст­
вие са средство за измерване, което служи 
за определяне на масата на едно тяло на ос­
новата на действащата върху това тяло сила 
на притегляне.
(2) Везните с неавтоматично действие изиск­
ват намесата на оператор при измерването.
(3) Везните с неавтоматично действие 
подлежат на контрол, когато се използват за 
измерване на маса:
1. за целите на търговски плащания;
2. при пресмятане на такси, тарифи, да­
нъци, глоби, възнаграждения, надбавки, 
обезщетения или други подобни плащания;
3. при прилагане на нормативни актове и 
за експертизи по съдебни дела;
4. в медицината при определяне на теглото 
на пациенти за целите на лекарското наблю­
дение, диагностиката и лечението;
5. при приготвяне на лекарствени средства 
в аптеките и при извършване на анализи в 
медицински и фармацевтични лаборатории;
6. при определяне на цена в зависимост 
от измерената маса при директна продажба 
и при производство на предварително опа­
ковани количества продукти.
(4) Везните с неавтоматично действие, 
предназначени за измерване на натоварва­
нето на ос/колело на превозни средства при 
извършване на контрол на движението по 
пътищата и/или на митнически контрол, 
могат да бъдат използвани за определяне на 
общата маса на превозните средства само 
при спазване на изискванията на БДС EN 
45501:2015.
Чл. 4. Везните с неавтоматично действие 
се предоставят на пазара и/или се пускат в 
действие след оценено и удостоверено съот­
ветствие със съществените изисквания, опре­
делени по реда на Наредбата за съществените 
изисквания и оценяване на съответствието 
на везни с неавтоматично действие, и под­
лежат на последващи проверки по реда на 
тази наредба.
Чл. 5. (1) Последващата проверка на вез­
ни с неавтоматично действие, включително 
последваща проверка след ремонт, се из­
вършва за установяване на съответствие с 
ЕС сертификата за изследване на типа, ако 
има такъв, и:
1. удвоените максимално допустими греш­
ки за съответния клас на точност съгласно 
БДС ЕN 45501 – при последваща проверка;
2. максимално допустими грешки за съ­
ответния клас на точност съгласно БДС 
ЕN 45501 – при последваща проверка след 
ремонт.
(2) Последващата проверка на везни с 
неавтоматично действие се извършва:
1. на мястото на употреба;
2. в лабораторни условия или на про­
верочни пунктове, когато пренасянето на 
везната до мястото на проверка не изисква 
разглобяването є на части или компоненти.
Раздел II
Везни с автоматично действие
Чл. 6. (1) Везните с автоматично действие 
са средство за измерване, което определя 
масата на продукт без намесата на оператор 
и следва предварително определена програма 
за автоматична обработка на характеристи­
ките му.
(2) Изискванията на този раздел се отнасят 
за везни с автоматично действие, използвани 
при производството на предварително опа­
ковани количества продукти.
Чл. 7. Везни с автоматично действие, из­
ползвани при производство на предварително 
опаковани количества продукти, се предос­
тавят на пазара и/или се пускат в действие 
след оценено и удостоверено съответствие със 
съществените изисквания, определени по реда 
на Наредбата за съществените изисквания и 
оценяване на съответствието на средствата 
за измерване, и подлежат на последващи 
проверки по реда на тази наредба.
Чл. 8. Последващата проверка на везни с 
автоматично действие, включително провер­
ката след ремонт, се извършва за установяване 
на съответствие с типа/проекта (ако има 
такъв) и максималните допустими грешки 
за съответния клас на точност, посочени в 
приложение № 6 към чл. 2 от Наредбата за 
съществените изисквания и оценяване на 
съответствието на средствата за измерване.
Чл. 9. Последващата проверка на везни с 
автоматично действие се извършва на мяс­
тото на употреба при предписаните условия 
на функциониране и работещо оборудване, 
което се намира в съседство.